9. Piekļuve autobusu pārvadājumu pakalpojumu tirgum (pārstrādāts dokuments) (
Pirms balsošanas:
Hannes Swoboda
(DE) Priekšsēdētāja kungs, es tikai vēlējos pateikties Grosch kungam un Transporta un tūrisma komitejas locekļiem par mums sniegto iespēju šo punktu atlikt uz šodienu. Kā redzams, esam panākuši plašu atbalstošu konsensu.
Priekšsēdētājs
Balsojums vēl gan nav noticis, bet ceru, ka jums taisnība.
Mathieu Grosch
referents. - (DE) Priekšsēdētāja kungs, par šo jautājumu Strasbūrā jau notika debates, tādēļ man nav nepieciešams to apspriest šodien. Attiecībā uz tā sauktajiem 12 dienu braucieniem esam panākuši lielisku kompromisu starp partijām, arī sociālo partneru sarunu rezultātu iesniegšanu. Patiešām varētu sacīt, ka šeit, Parlamentā, esam panākuši uzlabojumu saistībā ar sociālo partneru kompromisu. Es ceru, ka tas mums ļaus veiksmīgi noslēgt šo jautājumu ar plašu atbalstu.
Vai drīkstu arī norādīt, ka būtu jābalso par grozījuma Nr. 31 versiju angļu valodā, jo esmu pamanījis, ka versijās franču un vācu valodā iztrūkst kāds ļoti būtisks vārds.
Priekšsēdētājs
Dažādās valodu versijas tiks pārbaudītas.
